Друга црква је саграђена код места Синђелићеве воде, где се могу наћи остаци грађења. Највероватније је саграђена крајем XVIII или почетком 19. века после првог српског устанка. Неки Врчинци су после пораза отишли у Аустирју. Када су се вратили 1815. године поново су саградили цркву и у њој су се вршила богослужења до 1829. године, пошто је дошло до грађења ново Врчинске цркве. Она је дограђена и преправљена 1834. и 1896. године. Та црква Св. Апос. Петра и Павла је сазидана око 1830. у време Милоша Обреновића. Црква је 1896. украшена и доправљена помоћ свештеника М. Кузмано-вића и В. Петровића. Марко Богдановић је у Београду 22. јула 1834. обавестио Милоша Обреновића да су Врчинци са Лештанског мајдана узели око 140 кола камена, што је и одобрио Милош. Касније је Милутин Савић из Гроцке затражио од Милоша још потребних ресурса за изградњу.